Diari Oficial de la Generalitat Valenciana


Sumari del DOGV 6087, del 26-08-2009 (2009/9501)

Informació pública del conveni urbanístic a subscriure entre l'Ajuntament de la Llosa de Ranes i els afectats pel Pla Especial de Narengs del municipi.
-------------------------------------------------------------------------------------------------------------------------------------------------------

### Dades del document

Número de DOGV
:   6087

Data del DOGV
:   26-08-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/9501


Data del document
:   31-07-2009

Organisme emissor
:   Ajuntament de la Llosa de Ranes

Tipus de document
:   Informació Pública

Descriptors 

:   * Llosa de Ranes, la
    * pla d'urbanisme
    * administració local

Informació pública del conveni urbanístic a subscriure entre l'Ajuntament de la Llosa de Ranes i els afectats pel Pla Especial de Narengs del municipi. [2009/9501]  
L'Ajuntament de la Llosa de Ranes, en sessió celebrada el 30 de juliol de 2009, va acordar aprovar el següent:  
«1. Aprovar l'esborrany de conveni tipus que figura en l'expedient, a subscriure amb els interessats afectats pel Pla Especial de Narengs, tramitat a instància de l'Ajuntament de la Llosa de Ranes a fi de modificar el planejament vigent i qualificar una reserva de sòl per a dotacions públiques, amb caràcter d'actuació singular d'interés públic, de 16.649,90 m², per a destinar-los a l'ús esportiu-ús recreatiu i assistencial.  
2. Sotmetre l'expedient a un període d'informació pública per un termini de 20 dies a comptar de l'endemà de la publicació del pertinent edicte en el Diari Oficial de la Comunitat Valenciana i en el Butlletí Oficial de la Província de València, durant el qual els interessats podran formular totes les al·legacions i observacions que estimen pertinents. Si durant el període d'informació pública no es formulen al·legacions ni observacions l'esborrany de conveni es convertirà en definitiu.  
3. Facultar l'alcalde president per a la firma dels convenis i de tots els documents que resulten pertinents per a l'execució del present acord, així com la seua remissió al Registre de la Propietat per a la inscripció de les operacions contingudes en estos.  
4. Declarar la innecesarietat d'obtindre llicència de segregació per a les operacions necessàries per a l'execució dels convenis aprovats.  
5. Remetre una còpia dels convenis subscrits a la Conselleria de Medi Ambient, Aigua, Urbanisme i Habitatge perquè en prenga coneixement i als efectes oportuns i perquè els adjunte a l'expedient relatiu a l'aprovació definitiva del Pla Especial de Narengs, i, més concretament, pel que fa a l'acreditació de la disponibilitat del sòl afectat per este.  
6. Comunicar als interessats que contra el present acord no podrà interposar-se cap recurs, al tractar-se d'un acte de tràmit.»  
Vist el que establix la disposició addicional quarta, apartat 4t, regla 3ª, de la Llei 16/2005, de 30 de desembre, Urbanística Valenciana, per mitjà d'este edicte es dóna obertura a un tràmit d'informació pública de l'esmentat conveni per un termini de 20 dies hàbils després de la publicació en el Diari Oficial de la Comunitat Valenciana i en el Butlletí Oficial de la Província de València perquè els interessats, si així ho estimen, puguen presentar les al·legacions i suggeriments, i adjuntar tots els documents que calguen per a la millor defensa dels seus drets; entenent de forma automàtica la seua aprovació definitiva en el cas que no es formulen al·legacions en termini.  
Cosa que es publica perquè se'n prenga coneixement general.  
La Llosa de Ranes, 31 de juliol de 2009.- L'alcalde: Evarist Aznar Teruel.